CELEX: 32006R1168
Language: ro
Date: 2006-07-31 00:00:00
Title: Regulamentul (CE) nr. 1168/2006 al Comisiei din 31 iulie 2006 de punere în aplicare a Regulamentului (CE) nr. 2160/2003 al Parlamentului European și al Consiliului cu privire la stabilirea unui obiectiv comunitar de reducere a prevalenței anumitor serotipuri de salmonela la găinile ouătoare din specia Gallus gallus și de modificare a Regulamentului (CE) nr. 1003/2005Text cu relevanță pentru SEE.

Anunţ juridic important

|

32006R1168

Jurnalul Oficial L 211 , 01/08/2006 p. 0004 - 0008

		20060731Regulamentul (CE) nr. 1168/2006 al Comisieidin 31 iulie 2006de punere în aplicare a Regulamentului (CE) nr. 2160/2003 al Parlamentului European și al Consiliului cu privire la stabilirea unui obiectiv comunitar de reducere a prevalenței anumitor serotipuri de salmonela la găinile ouătoare din specia Gallus gallus și de modificare a Regulamentului (CE) nr. 1003/2005(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonelei și al altor agenți zoonotici specifici, prezenți în rețeaua alimentară [1], în special articolul 4 alineatul (1) și articolul 13,întrucât:(1) Obiectivul Regulamentului (CE) nr. 2160/2003 vizează adoptarea de măsuri adaptate și eficiente pentru depistarea și controlul salmonelei și al altor agenți zoonotici în toate stadiile pertinente ale producției, prelucrării și distribuției, în special la nivelul producției primare, astfel încât să se reducă prevalența acestora și riscul pe care îl reprezintă pentru sănătatea publică.(2) Regulamentul (CE) nr. 2160/2003 prevede că trebuie stabilit un obiectiv comunitar pentru reducerea prevalenței tuturor serotipurilor de salmonela care prezintă interes din punct de vedere al sănătății publice la găinile ouătoare din specia Gallus gallus, la nivelul producției primare. O astfel de reducere este importantă având în vedere măsurile stricte care trebuie aplicate efectivelor de animale infectate începând cu decembrie 2009 în temeiul Regulamentului (CE) nr. 2160/2003. În special, ouăle care provin de la efectivele de animale al căror statut privind salmonela este necunoscut și care sunt suspecte de a fi infectate pot fi destinate consumului uman numai în cazul în care acestea sunt tratate astfel încât să garanteze distrugerea serotipurilor de salmonela care prezintă interes din punct de vedere al sănătății publice, în conformitate cu legislația comunitară privind igiena alimentară.(3) În conformitate cu Regulamentul (CE) nr. 2160/2003, acest obiectiv comunitar trebuie să conțină expresia numerică a procentului maxim de unități epidemiologice care rămân pozitive și/sau a procentului minim de reducere a numărului de unități epidemiologice care rămân pozitive, termenul maxim de atingere a obiectivului și definiția programelor de teste necesare pentru verificarea îndeplinirii obiectivului. De asemenea, obiectivul trebuie să includă, după caz, definiția serotipurilor care prezintă interes din punct de vedere al sănătății publice.(4) Pentru ca obiectivul comunitar să poată fi definit, s-au adunat date comparabile privind prevalența serotipurilor de salmonela în cauză la găinile ouătoare din specia Gallus gallus din statele membre, în conformitate cu Decizia 2004/665/CE a Comisiei din 22 septembrie 2004 privind un studiu de referință asupra prevalenței salmonelei în efectivele de găini ouătoare din specia Gallus gallus [2].(5) Regulamentul (CE) nr. 2160/2003 prevede că, pentru o perioadă tranzitorie de trei ani, obiectivul comunitar pentru găinile ouătoare din specia Gallus gallus trebuie să cuprindă Salmonella enteritidis și Salmonella typhimurium.(6) Este necesar să se organizeze prelevări repetate de probe în efectivele de animale, în scopul verificării îndeplinirii obiectivului comunitar.(7) În conformitate cu articolul 15 din Regulamentul (CE) nr. 2160/2003, Autoritatea Europeană pentru Siguranța Alimentară (EFSA) a fost consultată înainte de stabilirea obiectivului comunitar pentru găinile ouătoare din specia Gallus gallus.(8) De la adoptarea Regulamentului (CE) nr. 1003/2005 al Comisiei din 30 iunie 2005 de aplicare a Regulamentului (CE) nr. 2160/2003 al Parlamentului European și al Consiliului cu privire la stabilirea unui obiectiv comunitar de reducere a prevalenței anumitor serotipuri de salmonela în efectivele de reproducere din specia Gallus gallus și de modificare a Regulamentului (CE) nr. 2160/2003, au fost dezvoltate și validate noi metode de analiză. De asemenea, sușele de salmonela detectate la efectivele de reproducere trebuie conservate în vederea unei lizotipii și a unui test de sensibilitate la agenții antimicrobieni. Prin urmare, Regulamentul (CE) nr. 1003/2005 trebuie modificat în consecință.(9) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Obiectivul comunitar(1) Obiectivul comunitar menționat la articolul 4 alineatul (1) din Regulamentul (CE) nr. 2160/2003 care vizează reducerea prevalenței de Salmonella enteritidis și de Salmonella typhimurium la găinile ouătoare adulte din specia Gallus gallus ("obiectivul comunitar") este următorul:(a) un procent anual minim de reducere a efectivelor pozitive de găini ouătoare adulte egal cu cel puțin:(i) 10 %, în cazul în care prevalența este mai mică de 10 % în anul anterior;(ii) 20 %, în cazul în care prevalența se situează între 10 și 19 % în anul anterior;(iii) 30 %, în cazul în care prevalența se situează între 20 și 39 % în anul anterior;(iv) 40 %, în cazul în care prevalența este egală sau mai mare de 40 % în anul anteriorsau(b) o reducere a procentului maxim la cel mult 2 %. Cu toate acestea, în statele membre cu mai puțin de cincizeci de efective de găini ouătoare adulte, numai un singur efectiv de animale adulte, cel mult, poate să rămână pozitiv.Primul obiectiv trebuie atins în 2008, iar monitorizarea începe la începutul anului respectiv. În ceea ce privește obiectivul pentru 2008, rezultatele studiului de referință efectuat în conformitate cu articolul 1 alineatul (1) din Decizia 2004/665/CE constituie referința menționată la prezentul articol.(2) Programul testelor care vizează verificarea avansării către obiectivul comunitar este expus în anexă.Îndeplinirea obiectivului este evaluată pe baza rezultatelor din trei ani consecutivi.Atunci când nu sunt descrise în anexă, specificațiile tehnice menționate la articolul 5 din Decizia 2004/665/CE sunt considerate ca recomandări pentru punerea în aplicare a prezentului punct în programele naționale de control.(3) Comisia ia în considerare o revizuire a programului de teste prezentat în anexă pe baza experienței dobândite pe parcursul primului an de desfășurare a programelor de control menționate la articolul 5 alineatul (1) din Regulamentul (CE) nr. 2160/2003 (programele naționale de control).Articolul 2Modificarea Regulamentului (CE) nr. 1003/2005În anexa la Regulamentul (CE) nr. 1003/2005, se introduc punctele 3.4 și 3.5 după cum urmează:"3.4. Alte metodeÎn ceea ce privește probele prelevate la inițiativa operatorului, metodele de analiză prevăzute la articolul 11 din Regulamentul (CE) nr. 882/2004 al Parlamentului European și al Consiliului [***] pot înlocui metodele de pregătire a probelor, metodele de depistare și serotipizarea prevăzute la punctul 3 din prezenta anexă, în cazul în care acestea sunt validate în conformitate cu standardul EN/ISO 16140/2003.3.5. Depozitarea sușelorCel puțin sușele izolate în cadrul controalelor oficiale sunt depozitate în vederea unei lizotipii ulterioare sau a unui test de sensibilitate la agenții antimicrobieni, în conformitate cu metodele normale de colectare de culturi, care trebuie să garanteze integritatea sușelor pentru o perioadă de minimum doi ani.Articolul 3Intrarea în vigoarePrezentul regulament intră în vigoare în a treia zi de la data publicării în Jurnalul Oficial al Uniunii Europene.Se aplică de la 1 august 2006.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 31 iulie 2006.Pentru ComisieMarkos KyprianouMembru al Comisiei[1] JO L 325, 12.12.2003, p. 1. Regulament, astfel cum a fost modificat prin Regulamentul (CE) nr. 1003/2005 al Comisiei (JO L 170, 1.7.2005, p. 12).[2] JO L 303, 30.9.2004, p. 30.[***] JO L 191, 28.5.2004, p. 1."--------------------------------------------------20060731ANEXĂProgram de teste necesar pentru verificarea realizării obiectivului comunitar de reducere a Salmonella enteritidis și Salmonella typhimurium la găinile ouătoare adulte din specia Gallus gallus, menționat la articolul 1 alineatul (2)1. BAZĂ DE EȘANTIONAREBaza de eșantionare cuprinde toate efectivele de găini ouătoare adulte din specia Gallus gallus (efective de găini ouătoare) menționate la articolul 1 din Regulamentul (CE) nr. 2160/2003.2. MONITORIZAREA EFECTIVELOR DE GĂINI OUĂTOARE2.1. Frecvența și statutul eșantionăriiEfectivele de găini ouătoare fac obiectul unei prelevări de probe la inițiativa operatorului în sectorul alimentar (operatorul) și a autorității competente.Eșantionarea la inițiativa operatorului are loc cel puțin la fiecare cincisprezece săptămâni. Prima prelevare de probe se efectuează atunci când animalele sunt în vârstă de 24 de săptămâni, cu o marjă pozitivă sau negativă de 2 săptămâni.Autoritatea competentă prelevă probe cel puțin:(a) într-un efectiv de animale anual, într-o exploatație care conține cel puțin 1000 de păsări;(b) atunci când animalele au atins vârsta de 24 de săptămâni (cu o marjă pozitivă sau negativă de 2 săptămâni), în efectivele de găini ouătoare păstrate în clădiri în care efectivul de animale precedent a fost infectat cu salmonela;(c) atunci când se suspectează o infecție cu Salmonella enteritidis sau Salmonella typhimurium, în urma unei anchete epidemiologice asupra focarelor de toxiinfecție alimentară, efectuate în conformitate cu articolul 8 din Directiva 2003/99/CE a Parlamentului European și a Consiliului [1];(d) în toate celelalte efective de găini ouătoare din exploatație, în cazul în care se depistează prezența de Salmonella enteritidis sau Salmonella typhimurium într-unul dintre efectivele de găini ouătoare din exploatație;(e) în toate cazurile în care autoritatea competentă consideră că este necesar.O prelevare de probe efectuată de către autoritatea competentă poate înlocui o prelevare de probe la inițiativa operatorului.2.2. Protocolul de eșantionarePentru a maximiza sensibilitatea eșantionării, este necesar să se eșantioneze materiile fecale și mediul, cel puțin astfel cum este prevăzut la literele (a) și (b) în continuare:(a) Pentru efectivele păstrate în baterii, este necesar să se preleveze 2 × 150 g de materii fecale amestecate în mod natural de pe toate benzile cu dejecții sau racletele prezente în coteț, după utilizarea sistemului de îndepărtare a găinațului. Cu toate acestea, pentru cotețele în care bateriile sunt dispuse în trepte și nu sunt prevăzute cu raclete sau benzi cu dejecții, se colectează 2 × 150 g de materii fecale proaspete amestecate din 60 de amplasamente diferite din partea de jos a bateriilor, din fosele pentru dejecții.(b) În hambare sau în clădirile de pe pășunile deschise, se utilizează în mod succesiv două perechi de încălțăminte de protecție de unică folosință sau de tălpici, fără să fie necesară schimbarea șoșonilor între încălțămintea de protecție de unică folosință.În caz de eșantionare efectuată de către autoritatea competentă, este necesar să se colecteze 250 ml de substanță, care conține cel puțin 100 g de praf, din surse importante de praf din tot cotețul. În cazul în care nu există suficient praf, trebuie să se preleveze o probă suplimentară de 150 g de materii fecale amestecate în mod natural sau o pereche suplimentară de încălțăminte de protecție de unică folosință sau de tălpici utilizate.Pentru eșantionarea menționată la punctul 2.1 literele (b), (c) și (d), autoritatea competentă se asigură, prin efectuarea de teste suplimentare, după caz, că rezultatele analizelor pentru depistarea salmonelei la păsări nu sunt afectate prin utilizarea de antimicrobieni în efectivele de animale.Atunci când nu se depistează prezența de Salmonella enteritidis și de Salmonella typhimurium, ci prezența de antimicrobieni sau a unui efect de inhibiție a proliferării bacteriene, efectivul de găini ouătoare este considerat un efectiv infectat în sensul obiectivului comunitar menționat la articolul 1 alineatul (2).3. EXAMINAREA EȘANTIOANELOR3.1. Transportul și pregătirea eșantioanelorEșantioanele sunt trimise prin curier expres sau prin curier la laboratoarele menționate la articolul 11 din Regulamentul (CE) nr. 2160/2003, în ziua prelevării. La laborator, eșantioanele trebuie păstrate refrigerate până la analiza lor, efectuată în următoarele 48 de ore de la primirea acestora.3.1.1. Încălțăminte de protecție de unică folosință(a) Cele două perechi de încălțăminte de protecție de unică folosință (sau tălpici) sunt despachetate cu grijă astfel încât să nu se desprindă materiile fecale aderente; acestea sunt adunate și puse în 225 ml de soluție tamponată de apă cu peptonă încălzită în prealabil la temperatura mediului ambiant.(b) Preparatul se amestecă până când eșantionul este saturat în întregime și se continuă cultura prin utilizarea metodei de depistare menționate la punctul 3.2.3.1.2. Alte eșantioane de materii fecale și de praf(a) Eșantioanele de materii fecale sunt adunate și amestecate cu grijă, iar un subeșantion de 25 g se prelevează în vederea culturii.(b) Subeșantionul de 25 g este imersat în 225 ml de soluție tamponată de apă cu peptonă încălzită în prealabil la temperatura mediului ambiant.(c) Se continuă cultura eșantionului prin utilizarea metodei de depistare menționate la punctul 3.2.În cazul în care standardele ISO pentru prepararea eșantioanelor de materii fecale în vederea detectării salmonelei sunt aprobate, acestea se aplică și înlocuiesc dispozițiile menționate anterior privind prepararea probelor.3.2. Metoda de depistareÎn sensul depistării, este necesar să se utilizeze metoda recomandată de laboratorul comunitar de referință (LCR) pentru salmonela, situat la Bilthoven, în Țările de Jos. Această metodă este descrisă în versiunea actuală a proiectului de anexă D la standardul ISO 6579 (2002):"Depistarea de Salmonella spp. în materiile fecale ale animalelor și în eșantioanele de la nivelul producției primare". În această metodă, se utilizează un mediu semisolid (mediu semisolid Rappaport-Vassiliadis modificat – MSRV) ca mediu de îmbogățire selectiv unic.3.3. SerotipizareaCel puțin un izolat din fiecare eșantion pozitiv trebuie serotipizat, în conformitate cu clasificarea Kaufmann-White.3.4. Alte metodePentru probele prelevate la inițiativa operatorului, metodele de analiză prevăzute la articolul 11 din Regulamentul (CE) nr. 882/2004 [2] pot înlocui metodele de preparare a eșantioanelor, metodele de depistare și serotipizarea prevăzute la punctul 3 din prezenta anexă, în cazul în care acestea sunt validate în conformitate cu standardul EN/ISO 16140/2003.3.5. Depozitarea sușelorCel puțin sușele izolate de la probele prelevate de către autoritatea competentă sunt depozitate în vederea unei lizotipii ulterioare sau a unui test de sensibilitate la agenții antimicrobieni, în conformitate cu metodele normale de colectare de culturi, care trebuie să garanteze integritatea sușelor pentru o perioadă de minimum doi ani.4. REZULTATELE ȘI TRANSMITEREA INFORMAȚIILORUn efectiv de găini ouătoare este considerat pozitiv, în sensul verificării realizării obiectivului comunitar, atunci când se depistează prezența de Salmonella enteritidis și Salmonella typhimurium (în afara sușelor vaccinale) într-unul sau mai multe eșantioane prelevate din efectivul de găini ouătoare. Efectivele de găini ouătoare pozitive se numără numai o dată, indiferent de numărul de eșantioane și de teste efectuate, și fac obiectul unui raport numai în primul an al depistării.Informațiile care trebuie comunicate sunt următoarele:(a) numărul total de efective de găini ouătoare care fac obiectul unor teste, precum și numărul de efective de găini ouătoare supuse unor teste pentru fiecare nivel de eșantionare prevăzut la punctul 2.1;(b) numărul total de efective infectate și rezultatele testelor pentru fiecare nivel de eșantionare prevăzut la punctul 2.1;(c) explicații privind rezultatele, în special cazurile excepționale.Rezultatele prevăzute de prezentul punct și orice informație suplimentară pertinentă se comunică în cadrul raportului privind tendințele și sursele menționat la articolul 9 alineatul (1) din Directiva 2003/99/CE.[1] JO L 325, 12.12.2003, p. 31.[2] JO L 191, 28.5.2004, p. 1.--------------------------------------------------